ফের ঝাঁপ, ব্যাহত ডাউন লাইনের মেট্রো পরিষেবা

কলকাতা: ফের আত্মঘাতী ঝাঁপে ব্যাহত হল শহরের প্রাণপ্রবাহ কলকাতা মেট্রো (Kolkata Metro)। শুক্রবার দুপুর প্রায় ১টা নাগাদ ঘটনাটি ঘটে দক্ষিণ কলকাতার যতীন দাস পার্ক মেট্রো (Jatin Das Metro) স্টেশনে। প্রত্যক্ষদর্শীদের দাবি, দমদমগামী (Dumdum) একটি ট্রেন প্ল্যাটফর্মে ঢোকার মুখেই হঠাৎ এক ব্যক্তি ডাউন লাইনে ঝাঁপ দেন। মুহূর্তের মধ্যে চালক জরুরি ব্রেক কষে ট্রেন থামিয়ে দেন।

ঘটনার জেরে ট্রেনের দু’টি কামরা স্টেশনের ভেতরে ঢুকে পড়ে। এরপর মেট্রো কর্তৃপক্ষ ও আরপিএফ জওয়ানরা যাত্রীদের নিরাপদে নামিয়ে আনতে উদ্যোগী হন। এক এক করে কয়েকটি দরজা খুলে যাত্রীদের প্ল্যাটফর্মে নামিয়ে দেওয়া হয়।

আরও পড়ুন: ৪৮ ঘণ্টার মধ্যে সব হস্টেল বন্ধ করে দিতে হবে…! যাদবপুর বিশ্ববিদ্যালয়কে নির্দেশ হাইকোর্টের

এই ঘটনায় দক্ষিণেশ্বর থেকে ময়দান এবং শহিদ ক্ষুদিরাম (বৃজি) থেকে মহানায়ক উত্তম কুমার (টালিগঞ্জ) পর্যন্ত মেট্রো পরিষেবা চালু রাখা হলেও মাঝের লাইনে পরিষেবা সাময়িকভাবে বন্ধ থাকে। ফলে দুপুর থেকে অফিস ওষুধপত্র কিনতে বেরোনো সাধারণ যাত্রীদের চরম ভোগান্তি পোহাতে হয়।

মেট্রো কর্তৃপক্ষের তরফে ঘোষণা করে যাত্রীদের পরিষেবার অবস্থা জানানো হয়। পাশাপাশি ‘আমার কলকাতা মেট্রো’ অ্যাপের মাধ্যমে ব্যবহারকারীদের মোবাইলে ব্যাহত পরিষেবার বার্তাও পৌঁছে দেওয়া হয়। প্রায়শই এমন ঘটনায় শহরের অন্যতম গণপরিবহন ব্যাহত হওয়ায় যাত্রীদের মধ্যে ক্ষোভ বাড়ছে।

দেখুন আরও খবর: